П Р О Т О К О Л   № 11
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 08.05.2018 г.

Днес, 08.05.2018 г. /вторник/ от 11:00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков 
						   
На заседанието присъства експертният сътрудник на комисията: Елеонора Савова – н-к отдел „Съдебни кадри” и техническият сътрудник Мария Тодорова.

Д Н Е В Е Н   Р Е Д:

1. ОТНОСНО: Становище от Мирослава Райковска – и.д. главен секретар на Администрацията на главния прокурор относно увеличаване на щатната численост на съдебните служители в Районна прокуратура–Сливен с 2 щ.бр. за длъжностите  „съдебен деловодител“ и „призовкар“ във връзка с решение на КСА към ПК на ВСС по протокол № 9/17.04.2018 г., т. 1. /вх. № ВСС–3913/02.05.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Да се изпрати запитване до и.д. главния секретар на Администрацията на главния прокурор дали предстои овакантяване на бройка за съдебен служител до края на 2018 г. Ако не предстои, то тогава - налице ли е възможност за финансово обезпечаване на 1/една/ щатна бройка за съдебен  служител в Районна прокуратура–Сливен  за длъжността „съдебен деловодител“ във връзка с необходимостта от увеличаване щатната численост и ниското съотношение на магистратите спрямо броя на съдебните служители /1:0,88/.

2. ОТНОСНО: Предложение от Сотир Цацаров – главен прокурор на Република България относно увеличаване на щатната численост и трансформации на щатни бройки в щата на Почивен дом „Изгрев“ – гр. Бяла. /вх. № ВСС–4863/30.04.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет, на основание чл.30,ал.5, т.8 от ЗСВ, да приеме следното решение:
ПРОЕКТ:

         2.1. УВЕЛИЧАВА щатната численост за съдебни служители в  Почивен дом „Изгрев“ – гр. Бяла  с 1 /една/ щатна бройка за длъжността 
 „Главен специалист – администратор/организационна дейност“  и 1 /една/ щатна бройка за длъжността „Пазач, невъоражена охрана, той и градинар“.
МОТИВИ: Необходимост, с цел подпомагане привеждането на организацията на работния процес на служителите на рецепцията съобразно трудовото законодателство и с оглед установения сменен режим на работа на служителите заемащи длъжността „Пазач, невъоражена охрана, той и градинар“.
2.2. ДАВА СЪГЛАСИЕ за трансформиране на 1 /една/ щ.бр. за длъжност „Младши специалист-административна дейност, ТРЗ и калкулант“ в 1 /една/ щ.бр. за длъжност „Старши специалист-административна дейност, ТРЗ и калкулант“  в щата на Почивен дом „Изгрев“ – гр. Бяла;
МОТИВИ: Исканата трансформация е необходима предвид големия обем дейности, включени във функционалните задължения за тази длъжност. Налице е финансова обезпеченост.
2.3. ДАВА СЪГЛАСИЕ за трансформиране на 1 /една/ щ.бр. за длъжност „Работник кухня“ в 1 /една/ щ.бр. за длъжност „Помощник готвач“  в Почивен дом „Изгрев“ – гр. Бяла.
МОТИВИ: Исканата трансформация е необходима с оглед уеднаквяване на видовете длъжности, обслужващи кухненския блок в учебните и почивните бази на Прокуратурата на Република  България.  Налице е финансова обезпеченост.
2.4. ВНАСЯ предложението в заседание на Прокурорската колегия на Висшия съдебен съвет, насрочено на 16.05.2018 г., за разглеждане и произнасяне.

3. ОТНОСНО: Разни. 
Необходимост от изработване и приемане на годишен доклад за дейността на Висшия съдебен съвет в срок до 31 май 2018 г. /Извлечение от пр. № 12/23.04.2018 г. от заседание на КПИВ към Пленума на ВСС/

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Възлага на експертния сътрудник на Комисията - Светла Кирилова - да изготви годишен доклад за дейността на Комисия “Съдебна администрация” към Прокурорската колегия на Висшия съдебен съвет за 2017 г.

ПРЕДСЕДАТЕЛ 
НА КОМИСИЯТА:      /П/
					   ГЕРГАНА МУТАФОВА